joelniklaus/EU_Wikipedias huggingface dataset:
Elmar Raal

Elmar Raal (1. november 1927 Suislepa vald, Viljandimaa – 7. oktoober 1970 Tartu) oli Eesti õigusteadlane.

Elulugu
Lõpetas 1947 Tõrva Keskkooli, 1952 Tartu Riikliku Ülikooli ja 1956 samas aspirantuuri; õigusteaduste kandidaat (1957, TÜ), väitekiri "Kuriteoga puutumus nõukogude kriminaalõiguse järgi". 1952–1953 Elva rajooni prokuratuuri uurija ja Tartu oblasti prokuratuuris uurimisosakonna ülema asetäitja, 1953–1956 TÜ kriminaalõiguse ja -protsessi kateedri aspirant, 1956–1961 vanemõpetaja, 1961–1970 dotsent, 1968–1970 kateedri juhataja.

Teadustöö
Uurimisvaldkond: kriminaalõigus.

Teoseid
 Eesti NSV kriminaalkoodeks. Kommenteeritud väljaanne. Tallinn, 1962
 Nõukogude kriminaalõigus. Tallinn, 1963
 Alkohol ja kuritegevus. Tallinn, 1965

Isiklikku
Tema poeg on Ain Raal.

Viited

Kirjandus
 EE 14, 398
 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 442.
  

Eesti õigusteadlased
Tartu Ülikooli õigusteaduskonna õppejõud
Tartu Ülikooli õigusteaduskonna vilistlased
Sündinud 1927
Surnud 1970
Lembit Raave

Lembit Raave (22. august 1930 Tartu – 17. november 1989 Tallinn) oli Eesti põllumajandusteadlane.

Elulugu
Lembit Raave oli talupidaja poeg.

Lõpetas 1950. aastal Tartu 6. Keskkooli ja 1955. aastal Eesti Põllumajanduse Akadeemia (EPA) agronoomiateaduskonna; põllumajanduskandidaat (1969, EPA), väitekiri "Vasikakoplid ja nende kasutamine".

Oli 1955–1957 Teaduste Akadeemia Taimekasvatuse Instituudi Kuusiku filiaali nooremteadur, 1957–1969 Eesti Maaviljeluse ja Maaparanduse Teadusliku Uurimise Instituudi (EMMI) kultuurrohumaade osakonna nooremteadur, 1969–1988 vanemteadur (grupijuht), 1988–1989 samas taimekasvatuse uurimiskeskuse juhtivteadur ja kultuurkarjamaade grupi juht Kuusiku katsebaasis.

Teadustöö
Uurinud erinevaid rohukamaratüüpe, nende ratsionaalseid viljelus- ja kasutusviise, kultuurkarjamaade rajamise ja uuendamise viise; selgitanud erinevate rohukamaratüüpide intensiivse väetamise mõju saagile, saagijagunemisele vegetatsiooniperioodil ja rohukamarate kasutamiskestusele. 195 teadus- ja aimeartiklit.

Teoseid
Rohumaade kasutuskestus intensiivsel viljelemisel (kaasautor). Tallinn 1986
Kultuurkarjamaade intensiivne kasutamine (kaasautor). Tallinn 1987

Viited

Kirjandus 
Sotsialistlik Põllumajandus (1969) 18. Lk 856
Richard Toomre. Lk 99–101

Välislingid

Haud Rannu kalmistul

Eesti põllumajandusteadlased
Eesti Maaülikooli agronoomiateaduskonna vilistlased
Sündinud 1930
Surnud 1989
Jaan Raeda

Jaan Raeda (aastani 1938 Jürgenson; 2. detsember 1876 Kuivajõe vald, Harjumaa – 23. mai 1955 Sommerlingi külanõukogu, Harju rajoon) oli eesti aednik, sordiaretaja ja aiandusnõuandja.

Elulugu
Jaan Raeda oli talupidaja poeg.

Iseõppija. Lõpetas 1897 Tallinna linnakooli. Oli 1897–1899 Harjumaal Uuemõisa vallakooli ja Triigi algkooli õpetaja. 1910–1924 Uuemõisa ministeeriumikooli juhataja, 1924–1948 Rae vallas talupidaja ja 1948–1955 Teaduste Akadeemia Taimekasvatuse Instituudi teadur. 

Rajas 1899. aastal Triigis puukooli (1000 istikut) ning hiljem Rae vallas oma talus puukooli ja viljapuuaia. Aretas kohalikest sortidest ristamise ja valiku teel uusi sorte: õunasordid 'Sõstraroosa' (koos isa ), 'Raeda suviõun', 'Rusikaõun', 'Rae ime', jahukastekindel karusmarjasort 'Rae 1' jmt. 

Raeda selektsiooniaed (1,2 ha) on looduskaitse all.

Teoseid
Avaldanud puuviljanduse, mesinduse ja ravimtaimede kasvatamise kohta 11 teadustrükist.
Kalkulatsiooni õpetus. Võru 1929
Kose Haridusselts. 1907–1932 (kaasautor). Kose 1932

Tunnustus
1949 Nõukogude Eesti preemia

Viited

Kirjandus
EE 14, 399
Eesti aianduse biograafiline leksikon. Tallinn 1998. Lk 109
Sotsialistlik Põllumajandus 6/ 1955. Lk 39

Välislingid
 

Eesti aednikud
Eesti sordiaretajad
Eestistatud nimega inimesed
Kose kalmistule maetud
Sündinud 1876
Surnud 1955
Peeter Raesaar

Peeter Raesaar (sündinud 1. juunil 1940 Tallinnas) on Eesti tehnikateadlane.

Elulugu
Peeter Raesaar on teenistujate poeg.

Lõpetas 1958 kiitusega Tallinna Polütehnikumi ja 1963 Tallinna Polütehnilise Instituudi (TPI) elektrijaamade, -võrkude ja -süsteemide erialal; 1966–69 TPI aspirant, tehnikakandidaat (1971, Leningradi Polütehniline Instituut), väitekiri "Статистическое определение частичных удельных потерь при оптимизации режимов электрических систем". Täiendas end 1992–93 Rootsi firma Vattenfall juures ja mitmel lühikursusel (1992 Hiina RV-s, 1992–1993 Lõuna-Stockholmi Suveülikoolis, 1998 Aalborgi Ülikoolis, 1999 Stralsundi Ülikoolis). Aastast 1963 TTÜ õppejõud: 1963–64 tööstuselektroonika kateedri assistent, 1965–66 ja 1969–79 elektroenergeetika instituudi vanemõpetaja, 1979– dotsent. Peamised loengukursused: elektrivõrkude talitluse juhtimine ja analüüs, elektrirajatiste projekteerimine.

Teadustegevus
Uurimisvaldkonnad: elektrivõrkude talitluse juhtimine ja analüüs, elektrivõrkude töökindlus ja arengu planeerimine, taastuvenergiaallikate kasutamine, energiasääst ja tarbimise juhtimine, energeetikaterminoloogia. Osalenud Eesti, Tallinna linna ja PHARE programmi raames mitme maakonna energiakavade ning Eesti elektrivõrkude arenguplaanide väljatöötamises, Eesti vee- ja tuuleenergia ressursside kasutusvõimaluste uurimises ning rea Eesti energeetikastandardite ja tehnikasõnaraamatu koostamises. 1993–99 oli TTÜ Täiendkoolituskeskuse nõukogu liige, 1998–2003 majandus- ja kommunikatsiooniministeeriumi taastuv­energeetika nõukogu ja mitme taastuvenergia arendamisega tegeleva töörühma liige. Üle 40 teadustrükise, aimekirjutisi.

Viited

Teoseid
 Eesti energiasüsteemi põhivõrgu püsirežiimi hindamise metoodika (kaasautorid E. Tiigimägi ja J. Valtin. // TPI Toimetised 683, Tallinn, 1988
 Анализ топологической наблюдаемости при оце­нивании состояния электрической системы в реальном времени (kaasautor E. Tiigimägi) // Тр. ТПИ 364‚ Таллинн‚ 1990
 An Approach to Power System State Estimation (kaasautor). // Proc. of the Int Symposium on Electric Power Eng. Powertech. Stockholm 1995
 Vee-energia Eestis. Tallinn, 1995
 Possible Energy Sector Trends in Estonia: Context of Climate Change (kaasautor). Tallinn, 1999
 Inglise-eesti tehnikasõnaraamat (kaasautor). Tallinn, 2000, 2. trükk  2001
 Elektroenergeetika sõnastik 2005. (kaasautor). Tallinn, 2005
 Assessment of electricity supply interruption costs in Estonian power system (kaasautorid E. Tiigimägi ja J. Valtin) // Oil Shale, 22 (2005) 2
 Evaluating load management potential in Estonia (kaasautor H. Tammoja) // Oil Shale, 22 (2005) 2.

Kirjandus
 Tallinna Polütehniline Instituut 1936–1986. Tallinn, 1986, 425–427.
 

Eesti tehnikateadlased
Sündinud 1940
Eve Raeste

Eve Raeste (sündinud 15. aprillil 1954 Tartus) on eesti keeleteadlane.

Elulugu
Eve Raeste on teenistujate tütar.

Lõpetas 1972 Tartu 5. Keskkooli, 1977 TÜ vene filoloogia; 1996–1998 samas pedagoogika magistrantuur; M.A. (pedagoogika, 1998, TÜ), väitekiri "Majandusalase suhtluspädevuse kujundamise võimalusi õpikus "Turumajandus pro et contra"". Aastast 2003 eksternina TÜ doktorantuuris eesti ja soome-ugri keeleteaduse erialal. Täiendanud end Moskva ülikoolis (1986) ja New Brunswicki ülikoolis (1996). Aastatel 1977–1980 oli ta Viljandi 5. Keskkooli vene keele õpetaja. Alates 1980. aastast on olnud Tartu Ülikooli õppejõud: 1980–1996 vene keele metoodika kateedri õpetaja, 1996–1999 Tartu Ülikooli keelekeskuse eesti keele sektsiooni õpetaja, sh 1995–1997 keelekeskuse juhataja kohusetäitja, 1999. aastal Tartu Ülikooli avatud ülikooli prorektori abi, 1999. aastast Tartu Ülikooli keelekeskuse eesti keele lektoraadi lektor, 2002. aastast lektoraadi juhataja. Aastatel 2008–2010 oli Eve Raeste eesti keele ja kultuuri lektor M. V. Lomonossovi nimelises Moskva Riiklikus Ülikoolis, aastatel 2015–2020 eesti keele ja kultuuri lektor Vilniuse Ülikoolis.

Teadustöö
Uurimisvaldkonnad: keele didaktika; eesti (oskus)keele kui teise keele õpetamise metoodika; majandus- ja meditsiiniline oskussõnavara; eri kultuuriruumide mõistesüsteemid. Välja töötanud erialakeele/oskuskeele õpetamise mudeli. Üle 30 teadustrükise.

Viited

Teoseid
 Eesti-vene, vene-eesti õppevestmik (kaasautor A. Jänese). Tallinn, 1991
 Ärimehe töönädal. Eesti-vene-inglise taskuvestmik ärimeestele. Tallinn, 1993
 Ролевая игра на занятиях по деловому общению (kaasautor S. Zaikina). // Проблемы интенсивного обучения неродным языкам. Сб. материалов Межд. научно-практической конф. Санкт-Петербург, 1996
 Обучение межкультурной коммуникации на занятиях по деловому общению (kaasautor S. Zaikina). // Сб. докладов межд. симпозиума "Культуроведческие аспекты преподавания русского языка и литературы в иностранной аудитории". Nitra, 1996
 Turumajandus Pro et contra. Tartu, 1997
 Eesti-vene maj-sõnastik.Tartu, 2003
 Vene-eesti tervishoiu ja sotsiaaltöö sõnastik (kaasautor). Tallinn, 2005.

Kirjandus

Välislingid

Eesti keeleteadlased
Sündinud 1954
Aigi Rahi-Tamm

Aigi Rahi-Tamm (aastani 1987 Petrova, 1987–2004 Rahi, sündinud 3. augustil 1965 Võrus) on Eesti ajaloolane.

Elulugu
Lõpetas 1983 Friedrich Reinhold Kreutzwaldi nimelise Võru 1. Keskkooli ja 1990 Tartu Riikliku Ülikooli; M.A. (ajalugu, 1996, TÜ), väitekiri "1949. a. märtsiküüditamine Tartu linnas ja maakonnas", Ph.D. (ajalugu, 2004, TÜ), väitekiri "Teise maailmasõja järgsed massirepressioonid Eestis: allikad ja uurimisseis" Tartu, 2004. 

Oli 1990–1991 Tartu Ülikooli ajaloo ja rahvastikuteaduse labori teadur, 1991–1893 labori juhataja, aastast 1993–2004 ajaloo osakonna arhiivinduse õppetooli teadur, 2005– vanemteadur. 1991–2000 ajakirja Kleio (hiljem Ajaloolise Ajakirja) abitoimetaja, 1998–2004 Okupatsioonide Repressiivpoliitika Uurimise Riikliku Komisjoni liige.

Ta on Tartu Ülikooli ajaloo ja arheoloogia instituudi arhiivinduse osakonna dotsent ning alates 2014. aastast osakonna juhataja.

Teadustöö
Uurimisvaldkond: 1940.–50. aastate repressioonipoliitika Eestis ja sellega seonduvad probleemid.

Teoseid
1949. aasta märtsiküüditamine Tartu linnas ja maakonnas. Tartu 1998
Eesti sõdurite kirjad Esimesest maailmasõjast. I, II (kaasauto­r). // AA (1998) 2, (2000) 3
Operatsioon Priboi ― välksõda Baltikumi rahvaste vastu. // Küüditamine Eestist Venemaale. Märtsiküüditamine 1949. I osa, rmt 4. Eesti Represseeritute Registri Büroo. Tallinn 2003
On the Current State of Research into Repression in Estonia. // Yb. of the Occupation Museum of Latvia 2002, Power Unleashed. Riga 2003
One Among a Thousand: The Story of a Deportee's Destiny in the Eyes of an Historian. // She Who Remembers, Survives. Interpreting Estonian Women's Post-Soviet Life Stories. Tartu, 2004
Küüditamised Eestis. // Eestlaste küüditamine – mineviku varjud tänases päevas. Artiklid ja elulood. Tartu 2004
Deportationen und Verfolgung in Estland 1940–1953. // Estland 1939 bis 1953. Vom Hitler-Stalin Pakt zu Stalins Tod. Hamburg 2005
Inimkaotused. // Valge Raamat Eesti rahva kaotustest okupat­sioo­ni­de läbi 1940–1991. Okupatsioonide Repressiivpoliitika Uurimise Rkl Komisjon. Tallinn 2005 (sama inglise k-s. Tallinn 2005)
Toimik "Priboi": Artikleid ja dokumente 1949. aasta märtsiküüditamisest. Kirjutanud raamatusse artikleid.

Viited

Välislingid
  
 

Eesti ajaloolased
Tartu Ülikooli humanitaarteaduste ja kunstide valdkonna õppejõud
Tartu Ülikooli ajalooteaduskonna vilistlased
Õpetatud Eesti Seltsi liikmed
Sündinud 1965
Marje Rahnu

Marje Rahnu (alates 2005 Olsen, sündinud 7. jaanuaril 1971 Viljandis) on Eesti maakorraldusinsener.

Elulugu
Lõpetas 1989 Viljandi C. R. Jakobsoni nimelise Viljandi 1. Keskkooli ja 1993 EPMÜ; magister (maakorralduse erialal) (2001, EPMÜ), väitekiri "Valla maainfosüsteemi loomise alused";  (2003, Stockholmi Kuninglik Tehnikaülikool), väitekiri "Land Reforms during 17th and 20th Century in Estonia". Oli 1993–1995 Eesti Maaülikooli maakorralduse õppetooli magistrant, 1994–2000, 2004–2005 maamõõduinstituudi assistent.

Teadustöö
Uurimisvaldkonnad: maakorraldus, katastrimõõdistamine ja topograafiline joonestamine, maainfosüsteemid.

Teoseid
 Maainfosüsteem omavalitsuses: miks ja milleks? // Geodeet (1995) 8, (1996) 10
 Kuidas alustada valla maainfosüsteemi loomist (kaasautor N. Liba)? // Geodeet (1998) 17
 Geoinfo ja geoinfosüsteemid (kaasautor S. Maasikamäe). // Geodeet (1999) 19
 Plaanide skaneerimisest ja skaneeritud plaanide täpsuse hindamisest (kaasautorid N. Liba, S. Maasikamäe). // Geodeet (1999) 20
 Infotehnoloogia kasutamisest omavalitsuste maakorraldustöödes (kaasautor S. Maasikamäe). // Geodeet (2001) 23.

Viited

Kirjandus
 
 

Eesti insenerid
Sündinud 1971
Mati Rahu

Mati Rahu (sündinud 30. jaanuaril 1942 Varbla vallas Pärnumaal) on eesti meditsiinigeograaf ja epidemioloog.

Elulugu
Mati Rahu on õmbleja ning meremehe ja hilisema maalri poeg.

Lõpetanud 1960. aastal Tallinna 2. Keskkooli ja 1968. aastal meditsiinigeograafina Tartu Riikliku Ülikooli bioloogia-geograafiateaduskonna; bioloogiakandidaat onkoloogia erialal (1976, NSV Liidu Meditsiiniakadeemia Eksperimentaalse ja Kliinilise Onkoloogia Instituut), väitekiri "Распространение злокачественных опухолей желудка, легких и кожи в Эстонии (статистика и нозогеография)". Olnud Eksperimentaalse ja Kliinilise Meditsiini Instituudis aastast 1968 nooremteadur, vanemteadur ja juhtivteadur, 1991–2003 epidemioloogia ja bio­statistika osakonna juhataja; Tervise Arengu Instituudis 2003–2013 epidemioloogia ja bio­statistika osakonna juhataja ja 2013– juhtivteadur. Ühtlasi 1991–1993 TÜ külalislektor, 1993–1998 ühisprofessor ja 1998–2012 külalisprofessor. Lühiajaliselt täiendanud end USA ülikoolides ja instituutides (1979, 1983, 1993). Eesti Vähiregistri rajajaid. Osalenud Siberi ja Kaug-Ida Geograafia Instituudi meditsiinigeograafia ekspeditsioonides 1973 Angara-Jenissei piirkonda ja 1978 Taga-Baikalimaale.

Teadustöö
Uurimisvaldkonnad: moodne epidemioloogia, nosogeograafia, haiguste registreerimine ja epidemioloogia, vähistatistika ja epidemioloogia terminoloogia. Loengukursused moodsast epidemioloogiast, epidemioloogilise uuringu metoodikast, teadustöö alustest (TÜ). Tõlkinud inglise keelest, sh  õpiku "Sissejuhatus moodsasse epidemioloo­giasse" (Tallinn, 1993). Eesti Vabariigi teaduspreemia 1997 (kollektiivi juht) ja 2007. Eesti Punase Risti II klassi teenetemärk 2006. Umbes 170 teadustrükist ja 60 aimeartiklit.

Teoseid
 Атлас заболеваемости злокачественными новообразованиями населения отдельных стран-членов СЭВ (kaastoim). М, 1983
 Vähk – põhjused, levik, profülaktika (kaasautor). Tallinn, 1989
 Cancer in Estonia 1968–1992: incidence, mortality, prevalence, survival (kaasautor). Tallinn, 1996
 Eesti suremusatlas – Atlas of mortality in Estonia (kaasautor). Tallinn, 1997
 Eesti vähihaigestumuse atlas – Atlas of cancer incidence in Estonia (kaasautor). Tallinn, 1997
 Cancer incidence and thyroid disease among Estonian Chernobyl clean-up workers (kaastoim). Helsinki, 1998 (STUK Publ. A158)
 Cancer registration techniques in the New Independent States of the former Soviet Union (kaasautor). Lyon, 1998 (IARC Tech. Rep. 35)
 Cancer atlas of Northern Europe (kaasautor). Helsinki, 2001 (Cancer Society of Finland Publ. 62)
 Haiguste ja nende mõjurite esinemine Eesti rahvastikus. // EV Teaduspreemiad 2007. Tallinn, 2007.

Viited

Kirjandus
 Eksperimentaalse ja Kliinilise Meditsiini Instituudi teaduskaader 1947–1987. Tallinn, 1987, 33
 Album professorum Universitatis Tartuensis anno MCMXCVIII. Trt, 1998, 28–29
 EE 14, 400
 Kes on kes? Eesti 2000, 159
 EV Teaduspreemiad 2007, 82.
 

Eesti geograafid
Eesti epidemioloogid
Sündinud 1942
Eesti Punase Risti II klassi teenetemärgi kavalerid
Maido Rahula

Maido Rahula (kuni 1. augustini 1936 Maido Mironov; sündinud 20. mai 1936 Alliku vald, Järvamaa – 2. aprill 2017 Elva) oli eesti matemaatik.

Elulugu
Maido Rahula oli talupidaja poeg.

Pere küüditati 1949 Eestist. Lõpetas 1954 Krasnojarski krai Krasnoturinski keskkooli, 1959 Tomski Ülikooli ja 1963 Tartu Riikliku Ülikooli aspirantuuri; füüsika-matemaatikakandidaat (1964, TRÜ), väitekiri "К дифференциальной геометрии высшего порядка", füüsika-matemaatikadoktor (1989, Thbilisi Ülikool), doktoriväitekiri "Инфинитезимальная связность в расслоении и дифференциальные инварианты отображений". 

Oli 1962–1963 TRÜ algebra ja geomeetria kateedri assistent, 1963–1965 vanemõpetaja, 1965–1971 ja 1989–1990 TÜ dotsent, 1990–1992 TÜ professor. Oli 1967–1971 mitme Alžeeria ülikooli õppejõud, 1972–1989 Odessa Toiduainete Tööstuse Tehnoloogia Instituudi kõrgema matemaatika kateedri juhataja ja dotsent, 1992–2002 TÜ puhta matemaatika instituudi professor, 2002–2017 emeriitprofessor.

Teadustöö
Uurimisvaldkonnad: diferentsiaalgeomeetria ja rakendused (kujutuse invariandid ja singulaarsused, rakendused diferentsiaalvõrrandite teoorias). Eesti Matemaatika Seltsi, Ameerika Matemaatika Seltsi ja Euroscience'i liige. Üle 60 teadustrükise.

Tunnustus
1994 Eesti Vabariigi teaduspreemia
2009 Eesti Matemaatika Seltsi auliige

Teoseid
 L'etude geometrique des singularites a l'aide des equations differentielles. // Rendiconti del Seminario Matematico di Messina, Ser II, 1 (1991)
 New Problems in Differential Geometry, WSP,1993
 Le repere canonique de l'espace homogene. // Geometry and Topology of Submanifolds, VII, WSP, 1995
 Le repere canonique de l'espace homogene. // Geometry and Topology of Submanifolds, VII, WSP, 1995
 Exponential Law in the Lie-Cartan Calculus, Rendiconti del Seminario Matematico di Messina, Atti del Congresso Internazionale in onore di Pasquale Calapso, 1998
 Differential Geometry of 20th Century and Geometric Research in Tartu (kaasautor V.Abramov). // Ülo Lumiste – mathematician, Tartu, 1999
 Loi exponentielle dans le fibre' des jets, symetries des equations differentielles et repere mobile de Cartan. // Balkan J. of Geometry and its Applications, 5 (2000) 1
 Interaction of flows on quadrics (kaasautor D. Tseluiko). // Lith. Math. J.,42 (2002) 2.

Viited

Kirjandus
 EE 7, 672
 EE 14, 400
 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 385
 Tartu Ülikooli õppe-teaduskoosseisu biobibliograafia nimestik 1981–1995 (käsikiri), 141.
  
 Maido Rahula. Matemaatik juurtega Käreverest. Järva Teataja, nr. 109, 20 september 2014, lk. 8–9. DIGAR

Eesti matemaatikud
Tartu Ülikooli professorid
Tomski ülikooli vilistlased
Eestistatud nimega inimesed
Eesti represseeritud isikud
Sündinud 1936
Surnud 2017
Eimar Rahumaa

Eimar Rahumaa (sündinud 20. augustil 1948 Pöide vallas Saaremaal) on Eesti õigusteadlane.

Elulugu
Eimar Rahumaa on talupidaja poeg.

Lõpetas 1966 Orissaare Keskkooli, 1971 cum laude Tartu Riikliku Ülikooli õigusteaduskonna; õigusteaduste kandidaat (1980, Moskva Riigi ja Õiguse Instituut), väitekiri "Функция консула в области гражданского и военного мореплавания". Oli 1974–1977 TRÜ aspirant, täiendas end 1983–1984 Rooma Ülikoolis.

Oli 1970–1973 ELKNÜ Keskkomitee lektor, 1973 Kuusalu kolhoosi jurist, 1974–1975 bülletääni Nõukogude Õigus vanemtoimetaja, 1975–1981 Tartu Riikliku Ülikooli riigi- ja haldusõiguse kateedri vanemõpetaja, 1982–1987 dotsent, 1985–1987 õigusteaduskonna dekaan.

1987–1991 NSV Liidu Välisministeeriumi Stockholmi saatkonna asekonsul, 1991–1992 Vabariigi Valitsuse valitsuse nõunik. Töötanud Rootsis firmade konsultandina.

Teadustöö
Uurimisvaldkond: rahvusvaheline õigus ja õigusteaduse ajalugu.

Teoseid
Üle 20 teadustrükise, arvukalt aimeraamatuid.
 Ühiskond ja põhiseadus. Tallinn 1979
 Välispanoraam 1981 (koostanud Eimar Rahumaa, Raivo Rammus). Tallinn 1982
 ÜRO vastuolude maailmas (kaasautor Abner Uustal). Tallinn 1983
 Фридрих Фромхолдь (Федор Федорович) Мартенс и юристы Тартуского университета (kaasautor Peeter Järvelaid). // TÜ ajaloo küsimusi XVI (1985)
 Über den Unterricht des internationalen Rechtes an der Tartuer Universität in der II Hälfte des 19. Jahrhunderts und am Anfang des 20. Jahrhunderts (kaasautor Peeter Järvelaid). // TÜ ajaloo küsimusi XIX (1987)
 Консульские уставы СССР и урегулирование функции, связанных с содействованием развитию гражданского и военного мореплавания. // TÜ Toim 802 (1988).

Viited

Kirjandus
 Tartu Riikliku Ülikooli õppe-teaduskoosseisu biobibliograafia nimestik 1944–1980. Tartu 1987. Lk 442
 EE 14. Lk 400

Välislingid
 

Eesti õigusteadlased
Nõukogude Liidu diplomaadid
Tartu Ülikooli õigusteaduskonna vilistlased
Tartu Ülikooli õigusteaduskonna õppejõud
Tartu Ülikooli õigusteaduskonna dekaanid
Sündinud 1948
Imbi Rahumaa

Imbi Rahumaa (aastani 1971 Pärn, sündinud 29. mail 1947 Tallinnas) on eesti arstiteadlane ja kardioloog.

Elukäik
Lõpetas 1965. aastal Põltsamaa Keskkooli ja 1971. aastal Tartu Riikliku Ülikooli arstiteaduskonna; meditsiinikandidaat (1985, TRÜ), väitekiri "Комплекснаяа оценка состояния гемодинамики у больных ишемической болезнью сердца после операции аортокоронaрного шунтирования". Oli 1971–1975 Tallinna Lasnamäe Polikliiniku neuroloog, 1976–1980 Tartu Kliinilise Haigla kardioloog, 1981–1984 TRÜ Tartu Ülikooli üld- ja molekulaarpatoloogia instituudi kardioloogia labori vanemlaborant, 1984–1986 nooremteadur, 1986–1987 vanemteadur.

1987. aastal asus ta koos NSV Liidu suursaatkonda tööle saadetud abikaasa Eimar Rahumaaga Rootsi, kus töötas kuni 2005. aastani perearstina, alates 2006. aastast Stockholmi Daleni haiglas insuldi rehabiliteerimise osakonnas ülemarstina, alates 2008 Lõuna-Stockholmi mälu uurimise vastuvõtus (Södra Stockholms minnesmottagning) ülemarstina.
On Rootsi kunstnike liidu liige (Svenska Konstnärsförbundet) ja Põhjamaade akvarellistide liidu liige (Nordiska Akvarellsällskapet). Esineb järjepidevalt kunstinäitustel.

Teoseid
 Tsentraalse hemodünaamika muutused südame isheemiatõbe põdevatel haigetel pärast müokardi otsest revaskulariseerimist. // Nõukogude Eesti Tervishoid (1983) 4
 Оценка состояния гемодинамк у больных ишемической болезнью сердца после аортокоронарного шунтированя в зависимости от показателей во время операции (kaasautor). // Кардиология (1987) 9
 Состоние центральной гемодинамики у больных ишмической болзнью сердца после аортокоронарного шунтирования (kaasautor T.-A. Sulling). // Клин. мед. (1987) 1.

Viited

Kirjandus
Tartu Ülikooli õppe-teaduskoosseisu biobibliograafia nimestik 1981–1995 (käsikiri), 141

Eesti arstiteadlased
Eesti kardioloogid
Põltsamaa Ühisgümnaasiumi vilistlased
Tartu Ülikooli arstiteaduskonna vilistlased
Sündinud 1947
Sotsialistlik Põllumajandus

Sotsialistlik Põllumajandus oli Eestis ilmuv maamajanduse teemaline ajakiri.

Ajakiri ilmus aastail 1949–1989.

Talle eelnes ajakiri Eesti Põllumajandus (1946–1949) ning järgnes ajakiri Põllumajandus (1989–2000), seejärel aga Maamajandus.

Peatoimetajad on olnud Arno Talvoja, Heinrich-Ilmar Allikivi, Endel Mets.

Vaata ka
Maamajandus (ajakiri)

Eesti endised ajakirjad
Maamajandus
Tiit Randla (majandusteadlane)

Tiit Randla (sündinud 9. juulil 1943 Tallinnas) on Eesti majandusteadlane.

Elulugu
Tiit Randla on teenistuja poeg.

Randla lõpetas 1961 Rapla Keskkooli ja 1966 Tallinna Polütehnilise Instituudi (TPI) masinaehituse ökonoomika ja organiseerimise erialal; 1976–80 oli ta TPI aspirant. Ta on töötanud TTÜ 1970–80 töö- ja juhtimise teadusliku organiseerimise labori juhatajana, 1980–90 tootmise ökonoomika ja organiseerimise kateedri vanemõpetajana, 1990–2004 käitismajanduse instituudi tööteaduse õppetooli lektorina, majandusteaduskonna prodekaanina, 1991–2006 TTÜ majandusõpikonna juhatajana, TTÜ majandusteaduskonna dekanaadi juhatajana ja peaspetsialistina.

Teadustöö
Uurimisvaldkond: töö- ja palgakorraldus Eesti tööstusettevõte- ja teenindusettevõtetes. Üle 20 teadustrükise.

Teoseid
 Teenindusteooria rakendusi töö normeerimisel (kaasautor J. Fominõh). Tallinn, 1974
 Hotelli "Olümpia" toateenijate töökorralduse analüüs ja arvu normimine. Tallinn, 1996
 Tööriistamajanduse organiseerimine (kaasautorid H.-E. Kabral ja L. Sarapik). Tallinn, 1991

Viited

Kirjandus
 Tallinna Polütehniline Instituut 1936–1986. Tallinn, 1986, 341.
  

Eesti majandusteadlased
Sündinud 1943
Tallinna Tehnikaülikooli õppejõud
Šakiai

Šakiai () on linn Leedus, Šakiai rajooni ja Šakiai valla halduskeskus. Linn asub Siesartise jõe kaldal, merepinnast 79 meetri kõrgusel.

Haridust annavad keskkool ja gümnaasium, linnas on ka raamatukogu. Vaatamisväärsusteks on Zanavykai piirkonna muuseum ning ajalooline vanalinn, kus asuvad raekoda, luteri kirik (aastast 1842) ja katoliku kirik (aastast 1940). 

Šakiai sõpruslinnaks on Gołdap.

Linna järgi on nimetatud Oandu lademe Šakiai kihistu.

Elanikkond

1897. aasta rahvaloenduse andmetel oli Šakiai elanikest juute 74,08%, leedulasi 18,45%, sakslasi 4,25%, poolakaid 1,8% ja venelasi 1,26%.

2011. aasta rahvaloenduse andmetel oli Šakiai elanikest leedulasi 98,79% ja venelasi 0,39%.

Ajalugu 

Šakiaid on esimest korda mainitud aastal 1599. Toona oli see Šakaičiai nime kandev küla, mis kuulus Gelgaudiškise mõisale. Järgmine kord mainitakse seda küla alles aastal 1703, kuigi aastal 1689 püstitati sealne kabel. Aastal 1719 ehitati kabeli asemele kirik, toona nimetati asulat esimest korda Šakiaiks. Toona kuulusid sealsed alad Gelgaudiškise kihelkonda ja asula kuulus Czartoryskitele. Aastal 1776 sai alev.

Kui alev pärast Poola jagamist Preisimaa koosseisu kuuluma hakkas, hakkas see kuuluma Kendelite suguvõsale. Asula saksakeelsed nimekujud on Schaken, ka Schaki või Schacki. Aastal 1801 sai Šakiaist kohaliku kihelkonna keskus, järgmisel aastal hakkas seal tegutsema ka kihelkonnakool. Aastal 1805 ehitati sinna luteri kirik, mis on kohaliku luterlaste kihelkonna keskuseks. XIX sajandi alguses sai Šakiaist linn, kus oli kaks kirikut ja sünagoog.

Teise maailmasõja ajal hävitasid Saksa väed linna peaaegu täielikult, linna lähedal metsas tapeti 4000 elanikku. Pärast sõda oli Šakiaisse jäänud vaid 300 elanikku.

Pilte

Tuntud elanikke 
Dainius Adomaitis – Leedu korvpallur
Vincas Kudirka – Leedu poeet, 1890–1894 töötas seal arstina
Aron Friedmann – Saksa helilooja
Zygmunt Kęstowicz – Poola näitleja
Virgilijus Juozas Čepaitis – Leedu poliitik, kirjastaja ja tõlk
Mindaugas Šnipas – Leedu skulptor
Gvidonas Markevičius – Leedu korvpallur
Kęstutis Smirnovas – Leedu judomaadleja ja poliitik
Žygimantas Vaičiūnas – Leedu poliitik

Viited

Välislingid 

Linna koduleht
Linn Poola geograafilises sõnastikus (poola keeles)
Linn portaalis vietoves.Lt

Leedu linnad
Šakiai rajoon
Hans Groop

Hans Groop (s. 1932 Vaasas) on soome laevaehitusinsener ja paadikonstruktor. Ta kasvas viielapselises peres ja 1951 lõpetas Vaasas lütseumi.
Lapsepõlves huvitus Groop purilennukite ehitusest ja lendamisest, mistõttu tutvus ka aerodünaamikaga, mida hilisemas elus kasutas paatide kavandamisel. Hiljem jõudis ta arusaamale, et lennukitel pole Soomes turgu ning otsustas õppida laevaehitust.
Ta lõpetas Tekniska läroverket i Helsingfors (tänapäeval Arcada – Nylands svenska yrkeshögskola). Töötas Wärtsilä laevaehitustehases suhetekorraldajana ja hiljem omaloodud ettevõttes Oy Scan Design Ab (01.03.1974–30.12.2004 Soome registrites).
Hans Groopi tuntuim looming on aastal 1965 alustatud ja 1967 veesatud H-paat. Ta on ühe vanema ja suurema soome jahtklubi Helsingfors Segelsällskap liige ja lõpetas purjesportlasena võistlemise 75 aastasena.

5.5mIC 
 FIN-030, esmane mõõdukiri 1979, Patricia of FInland
 FIN-031, esmane mõõdukiri 1985, Helena
 FIN-032, esmane mõõdukiri 1986, Tre Gubbar
 FIN-033, esmane mõõdukiri 1986, Helena 2
 NOR-045, esmane mõõdukiri 1987, Diva
 NOR-046, esmane mõõdukiri 1987, Norna 12

Disain 
 Artina 29
 Artina 33
 Degerö 33
 Finnsailer 30
 Finnsailer 34
 H-323
 H-35 
 H-30 Netta
 H-Star
 Joe 17
 Lohi 34, matkapurjejaht on järglane paadile Joe34 (Joemarin 34), L=10,40 m, B=3,15 m, T=1,5 m.
 Lokari 385 sõudepaat
 Targa 101
 Targa 42
 Targa 96
jne

Vaata ka 
 Birger Slotte
 Jan Herman Linge

Viited 

 uppslagsverket.fi
Sök i Uppslagsverket Finland
 Ihmiset: KUKA? Hans Groop, Helsingin Sanomat
 28. juuli 2012, Hanna Romppainen, Venemies mielii edelleen merelle, Hans Groop kohtaa seilatessaan itse suunnittelemiaan veneitä. Helsingin Sanomat, hs.fi
 H-40, Hans Groop, archive.org
 Lokari 385-Soutuvene
 SailboatData.com - sailboat designs of Hans Groop by year
 Hans Groop @ sailboatdata.com
 Hans Groop @ hWiki

Soome inimesed
Laevaehitajad
Sündinud 1932
XII üldtantsupidu

XII üldtantsupidu oli üldtantsupidu, mis toimus Komsomoli-nimelisel staadionil 3.–5. juulil 1981. Pidu kandis ametlikku nime "ENSV 1981. aasta rahvatantsupidu". Ühtekokku toimus viis etendust.

Tantsupidu pidi harjumuspärast rütmi järgides toimuma 1980. aastal, kuid seoses olümpiaregati toimumisega otsustati lükata tantsupidu järgmisele aastale. 

Edasilükkamise põhjustena on välja toodud seda, et kardeti liiga suurte masside saabumist olümpialinna, mis võis häirida olümpiaregati korraldust. Ka nõudnuks mitme suurürituse korraldamine ühe suve jooksul ülemääraseid pingutusi. 

Peol osales 44 lasterühma, 91 naisrühma, 65 B-rühma, 64 C-rühma, 14 rahvatantsuansamblit, 400 rahvapillimängijat, 215 viiuldajat, 800 võimlejat ja 11 külalisansamblit. Kokku osales tantsupeol 7006 esinejat.

Lavastusmeeskond
 Pealavastaja – Heino Aassalu
 Peakorraldaja-üldjuht – Ilmar Moss
 A-rühmade üldjuht – Henn Tiivel
 B-rühmade üldjuht – Naima Ebrok
 C-segarühmade üldjuht – Ilma Adamson
 Lasterühmade üldjuht – Niina Raadik
 Naisrühmade üldjuht – Nelli Uustalu
 Vene rühmade üldjuht – Suren Arutjunjan
 Võimlemisrühmade üldjuht – Liia Palmse
 Muusika üldjuht – Leho Muldre
 Rahvamuusikaorkestrite üldjuht – Uno Veenre
 Muusikaline kujundus – Leho Muldre, Asta Kuivjõgi
 Kunstiline kujundus – Kustav-Agu Püüman
 Helirežissöör – Hans Brümmel

Etendused
 3. juuli kell 20 – I etendus
 4. juuli kell 14 – II etendus
 4. juuli kell 20 – III etendus
 5. juuli kell 13 – IV etendus
 5. juuli kell 19 – V etendus

Viited

Kasutatud kirjandus
 75 aastat Eesti tantsupidusid. Koostajad Lille-Astra Arraste, Ilma Adamson, Anneli Ammas, Ülle Feršel, Kadri Tiis, Juris Žigurs ja Kadri Valner. Kirjastus Varrak, Eesti Rahvatantsu ja Rahvamuusika Selts. Tallinn 2009

12
1981. aasta Eestis
Koekelberg

Koekelberg () on üks üheksateistkümnest Belgia Brüsseli piirkonna vallast. Nagu ka ülejäänud Brüsseli vallad, on ka Koekelberg ametlikult kakskeelne, hollandi- ja prantsuskeelne.

Koekelbergi on esmakordselt mainitud 13. sajandi keskpaiku. 1841. aastal sai Koekelberg valla õigused.

Viited

Välislingid

 Koduleht (prantsuse ja hollandi keeles)

Pealinna Brüsseli piirkonna vallad
XIII üldtantsupidu

XIII tantsupidu toimus Tallinnas Komsomoli-nimelisel staadionil 19.–21. juulil 1985. Kandis ametlikult nime "Eesti NSV 1985. aasta rahvatantsupidu". Ühtekokku toimus neli etendust.

1985. aasta peol sai viimast korda täies hiilguses näha nõukogude aja sümboleid. Tribüüni kohal asetses Lenini portree, peo avakujundiks oli üle väljaku eesti tantsijate vahelt tõrvikutega marssinud 15 liiduvabariigi rahvariideis noored. Tantsijad kandsid punaseid linikuid, muutes väljaku punaseks pannooks, millest moodustusid üksteise järel sõnad "VÕIT" ja "ENSV" ning numbrid 40 (meenutamaks 40 aasta möödumist Teisest maailmasõjast) ja 45 (45 aastat nõukogude võimu kehtestamisest Eestis).

Tantsupeol osales 8273 tantsijat ja saatjat. Lisaks Eesti tantsijatele osales peol 250 tantsijat teistest riikidest.

Lavastusmeeskond
Pealavastaja-kunstiline juht – Heino Aassalu
Üldjuht – Ilmar Moss
Üldjuht-korraldaja – Juris Žigurs
A-segarühmade üldjuht – Mait Agu
B- segarühmade üldjuhid – Lille Arraste, Angela Arraste
C-segarühmade üldjuht – Ilma Adamson
D-segarühmade üldjuht – Naima Ebrok
Naisrühmade üldjuht – Nelli Uustalu
Tütarlaste rühmade üldjuht – Ene Jakobson
Vene ja külalisrühmade üldjuht – Ljubov Poljakova
Lasterühmade üldjuht – Niina Raadik
Lasteaedade rühmade üldjuht – Ilmar Tamm
Muusika üldjuht – Els Roode
Rahvapilliorkestrite üldjuht – Uno Veenre
Puhkpilliorkestrite üldjuht – Koit Kirber
Helikujundaja – Asta Kuivjõgi
Kunstnik – Kustav-Agu Püüman

Etendused
 19. juuli kell 19 – I etendus
 20. juuli kell 19 – II etendus
 21. juuli kell 11 – III etendus
 21. juuli kell 18 – IV etendus

Viited

Kasutatud kirjandus
 75 aastat Eesti tantsupidusid. Koostajad Lille-Astra Arraste, Ilma Adamson, Anneli Ammas, Ülle Feršel, Kadri Tiis, Juris Žigurs ja Kadri Valner. Kirjastus Varrak, Eesti Rahvatantsu ja Rahvamuusika Selts. Tallinn 2009

13
1985. aasta Eestis
Raivo Raid

Raivo Raid (sündinud 8. juunil 1957 Tartus) on Eesti bioloog-tsütoloog.

Elukäik
Raivo Raid on Hubert Raidi poeg.

Ta on lõpetanud 1975. aastal Tartu 5. Keskkooli ja 1980. aastal Tartu Riikliku Ülikooli (TRÜ); bioloogiakandidaat (1989, TRÜ), väitekiri "Реорганизация клеток PC12 во время начального этапа дифференцировки под влиянием фактора роста нервов". Täiendas end 1995 New Jersey Meditsiini ja Stomatoloogia Ülikoolis ja 1996 Göttingeni Ülikoolis.

Aastatel 1980–1981 töötas ta Tartu Riikliku Ülikooli eksperimentaalfüüsika kateedris,1981–1988 oli geneetika ja tsütoloogia kateedri insener ja vaneminsener, 1988–1990 elutegevuse hormonaalse regulatsiooni labori teadur ja vanemteadur, 1991–1993 Tartu Ülikooli molekulaar- ja rakubioloogia instituudi vanemteadur ja vanemõpetaja, 1993–2009 üldzooloogia dotsent Tartu Ülikooli Zooloogia ja hüdrobioloogia instituudis ning Ökoloogia ja maateaduste instituudis, 2009–2015 arengubioloogia dotsent TÜ molekulaar- ja rakubioloogia instituudis.

Teadustöö
Uurimisvaldkond: arengubioloogia, elektronmikroskoopia, histoloogia, loomade embrüo- ja histogenees, rakkude diferentseerimine in vivo ja in vitro, rakkude ultrastruktuurid.

Teoseid
 Dorsoventral compartmentalization of mesoderm in heart-forming area of chick embryo (kaasautor). // Anat Embryol 201 (2000)
 In situ hybridisation of chick embryos with p53-specific probe and their immunostaining with anti-p53 antibodies (kaasautor). // Anat Embryol 204 (2001)
 Transparent and conductive Sb-doped tin oxide SPM tips prepared by sol-gel (kaasautor). // Materials Sci. & Eng. C 19 (2002)
 Cell transduction pathways of transportan (kaasautor). // Bioconjug Chem, 16 (2005) 6.

Viited

Kirjandus
 EE 14, 401
 Tartu Ülikooli õppe-teaduskoosseisu biobibliograafia nimestik 1981–1995 (käsikiri), 142.

Välislingid 
 

Eesti rakubioloogid
Sündinud 1957
Gerda-Johanna Raidaru

Gerda-Johanna Raidaru (aastani 1970 Gerda-Johanna Lopp, sündinud 6. aprillil 1945 Pihtla vallas Saaremaal) on eesti keemik.

Elulugu
Gerda-Johanna Raidaru on talupidaja tütar.

Lõpetas 1963. aastal Viktor Kingissepa nimelise Kingissepa Keskkooli ja 1969. aastal Tartu Riikliku Ülikooli keemiaosakonna; keemiamagister (1995, TÜ), väitekiri "Muskariinse atsetüülkoliini retseptori solubiliseerimine erinevate digitoniini preparaatidega ja solubiliseeritud retseptori moolkaalu määramine". Oli 1969–1984 TRÜ orgaanilise keemia kateedri insener, 1984–1992 orgaanilise keemia kateedri bioorgaanilise labori nooremteadur, 1992–1994 Tartu Ülikooli keemilise füüsika instituudi teadur, 1994–2000 keemik, 2000–2001 teadur, 2001–2006 orgaanilise ja bioorgaanilise keemia instituudi teadur, aastast 2007 keemiainstituudi teadur.

Teadustöö
Uurimisvaldkond: kõrgrõhu vedelikkromatograafia, looduslike ühendite keemia, adeniin- ja adenosiin-peptiidkonjugaatide süntees ja analüüs. 27 teadustrükist, 1 autoritunnistus.

Teoseid
 Synthesis of N-protected erythro-phenylalanylepoxides (kaasautor). // Tetrahedron Assymmetry 6 (1995) 9
 Isolation of polysaccharides with antitumour activity from bamboo grass Sasa kurilensis (Fr.et Sar.) (kaasautor). // Exper Oncology 19 (1997) 4
 [S-35]CTP gamma S autoradiography reveals a wide distribution of G(i/o)-linked ADP receptors in the nervous system: close similarities with the platelet P2Y(ADP) receptor (kaasautor). // J. Neurochemistry 77 (2001) 2
 Identification of the ability of highly charged nanomolar inhibitors of protein kinases to cross plasma membranes and carry a protein into cells (kaasautor). // Bioorg.&Medicinal Chem. Lett. 12 (2002) 16
 Synthesis of potential purinoceptor antagonists: application of P1-tBu phosphazene base for alkylation of adenine in solution and on solid phase (kaasautor). // Nucleosides, Nucleotides & Nucleic Acids 25 (2006) 2.

Viited

Kirjandus
 Tartu Ülikooli õppe-teaduskoosseisu biobibliograafia nimestik 1981–1995 (käsikiri), 142.
 

Eesti keemikud
Sündinud 1945
Erich Raidna

Erich Raidna (aastani 1936 Erich Müürman; 17. oktoober 1919 Tallinn – 15. aprill 2002) oli Eesti põllumajandusteadlane.

Elulugu
Erich Raidna oli töölise poeg. Lõpetas 1938 Jäneda Põllunduskeskkooli ja 1958 EPA agronoomiateaduskonna; põllumajanduskandidaat (1972, Eesti NSV TA Loomakasvatuse ja Veterinaaria Instituut), väitekiri "Veisekasvatuse arendamise küsimusi Põhja-Eesti tingimustes Harju rajooni materjalide alusel".

Osales 1941–45 Eesti Laskurkorpuses teises maailmasõjas. Oli 1945–47 Võrumaa Täitevkomitee Maaosakonna peaagronoom, 1950–52 Põllumajandusministeeriumi Valitsuse juhataja, 1952 Tartu oblasti Põllumajandusvalitsuse juhataja, 1953–55 Põllumajandusministeeriumi Peavalitsuse juhataja, 1955 Kose rajooni täitevkomitee esimees, 1955–58 põllumajandusministri asetäitja, 1958–62 Põllumajandusministeeriumi sovhooside peavalitsuse juhataja, 1962–73 Harju rajooni Kolhoosi- ja Sovhoositootmisvalitsuse juhataja, 1973–89 Eesti Maaviljeluse ja Maaparanduse Teadusliku Uurimise Instituudi (EMMI) katsemajandite ja seemnekasvatuse osakonna sektori juhataja ja vanemteadur.

Teadustöö
Tema uurimisvaldkonnad olid kevadise ja sügisese maaharimise, väetamise ja külvi kvaliteet, nende mõju teravilja-, kartuli- ja põldheinasaagile, kultuurrohumaade seisundi hindamine.

Erich Raidna avaldas 37 teadustrükist.

Tunnustus
 1964 – Eesti NSV teeneline agronoom

Teoseid
 Kevadtööde kvaliteedi hindamise juhend (koostaja). Saku, 1980
 Eesti Maaviljeluse ja Maaparanduse Teadusliku Uurimise Instituudi teadlaste soovitused tootmisele (koostaja). Tallinn, 1985, 2. trükk 1987.

Viited

Kirjandus
 Sotsialistlik Põllumajandus (1969) 21, 1000.
  

Eesti põllumajandusteadlased
Eesti NSV teenelised agronoomid
Metsakalmistule maetud
Sündinud 1919
Surnud 2002
Eestistatud nimega inimesed
Valter Raidna

Valter Raidna (aastani 1936 Reinbaum, 15. märts 1913 Tallinn – 10. detsember 1993 Tallinn) oli Eesti ehitusinsener ja tehnikateadlane.

Elulugu
Lõpetas 1931 Tallinna Poeglaste Reaalgümnaasiumi, 1941 TTÜ tööstus- ja tsiviilehituse erialal ning 1955 Ehituse Teadusliku Uurimise Instituudi (Ehituse TUI) aspirantuuri; tehnikakandidaat (1955, Tallinna Polütehniline Instituut (TPI)), väitekiri "Исследование вопроса о применении силикатных и пеносиликатных изделий в малоэтажном строительстве Эстонской ССР". Oli 1938–41 TTÜ ajutine abijõud ning tugevus- ja tehnilise mehaanika labori nooremassistent, 1942–44 Sverdlovskis Uraali Industriaalinstituudis ehitusinsener, 1949–52 "Eesti Projekti" peainsener, 1955–57 ENSV Ehituskomitee esimehe asetäitja, 1957–61 ENSV Rahvamajanduse Nõukogu ehitusvalitsuse juhataja asetäitja, 1961–63 Ehituse TUI ehituskonstruktsioonide sektori juhataja, 1948–83 ka TPI ehituskonstruktsioonide kateedri õppejõud (aastast 1965 dotsent).

Teadustöö
Uurimisvaldkond: raudbetoon- ja kivikonstruktsioonid, tuhkbetooni deformatsioon. Koostanud õppevahendeid.

Tunnustused
1970 - Nõukogude Eesti preemia

Isiklikku
Ta on kuulunud Eesti paremikku lauatennises.

Viited

Teoseid
Kivikonstruktsioonid. Tallinn, 1960

Kirjandus
Eesti spordi biograafiline leksikon, 524
Tallinna Tehnikumi ja TTÜ õppe- ja abijõud 1918–1944, 51
Ehitusinsenerid Tallinna Polütehnilisest Instituudist, 224
Tallinna Polütehniline Instituut 1936–1986. Tallinn, 1986, 106, 233–234

Välislingid
Valter Raidna Eesti spordi biograafilises leksikonis

Eesti ehitusinsenerid
Eesti tehnikateadlased
Eesti lauatennisistid
Tallinna Tehnikaülikooli õppejõud
Tallinna Tehnikaülikooli vilistlased
Eestistatud nimega inimesed
Rahumäe kalmistule maetud
Sündinud 1913
Surnud 1993
Valdek Raiend

Valdek Raiend (13. juuni 1922 Mäetaguse vald Virumaa – 7. detsember 2005 Toronto) oli Eesti geodeet ja ajakirjanik.

Elulugu
Valdek Raiend oli talupidaja poeg.

Lõpetas 1939 Jõhvi Gümnaasiumi, 1942 Tallinna Tehnikumi maamõõtjana ja 1966 Toronto ülikooli tsiviilinsenerina. Oli 1942–1944 maamõõtja Saksa Sõjakaartide- ja Mõõduameti Tallinna osakonnas (Zweigstelle Reval). Osales Saksa armee võitlejana II maailmasõjas 1944–1945. Viibis 1945–1947 Saksamaal  ja õppis Balti Ülikoolis Pinnebergis. 1947–1950 Inglismaal põllutööline. Aastast 1950 töötas Kanadas, Arktikas ja Peruus geodeedina. Olnud 1966–1988 Ryersoni Polütehnilises Ülikoolis geodeesia õppejõud, 1977–1988 professor. Ta oli Fraternitas Estica auvilistlane.

Teadustöö
Uurimisvaldkonnad: geodeesia ja sõjaajalugu. Olnud juhtivalt tegev paljudes väliseesti organisatsioonides, mh 1968–1977 Eestlaste Kesknõukogu Kanadas juhatuse liige ja 1996–2003 Torontos ajakirja Eesti Kirik toimetaja.

Tunnustus
 Kaitseministeeriumi III klassi teeneterist, 1998
 Kotkaristi IV klassi teenetemärk, 2002

Teoseid
 Maamõõtmise areng Kanadas ja USA-s. // Geodeet 2 (1992)
 Ühena Nurmiste poistest. // Enn Nurmiste sõnas ja pildis 1894–1968. Tallinn, 1994
 Kui pikk on 1 meeter. // Geodeet, 10 (1996)
 Geodeetilistest töödest Saksa okupatsiooni aastail 1942–1945. // Geodeet, 21 (2000).

Viited

Kirjandus
 
 Heinsoo, Ilmar. Valdek Raiend 75. // Geodeet, 13 (1997)
 Lindaja, Endel. Valdek Raiend – 80. // Võitleja, 4 (2002)
  

Eesti geodeedid
Eesti ajakirjanikud
Kotkaristi IV klassi teenetemärgi kavalerid
Korporatsioon Fraternitas Estica liikmed
Eestlased Kanadas
Sündinud 1922
Surnud 2005
Erich Raiet

Erich Raiet (aastani 1940 Erich Freienthal, 16. jaanuar 1920 Venevere vald, Virumaa – 25. aprill 1992 Tallinn) oli Eesti keeleteadlane.

Elulugu
Erich Raiet oli talupidaja poeg.

Lõpetas 1938 Rakvere Ühisgümnaasiumi ja 1946 TÜ eesti keele ja rahvaluule erialal; filoloogiakandidaat (1966, Eesti Teaduste Akadeemia), väitekiri "Võõrsõnade kuju sõltuvus lähte- ja vahendajakeelest tänapäeva eesti kirjakeeles". Oli 1944–1945 Rakveres eesti k õpetaja ning ühtlasi ajalehe Viru Sõna kirjanduse kaastööline, 1946–1947 TÜ Eesti ja Sugukeelte Arhiivi vanem-laborant. 1947–1992 Eesti NSV TA Keele ja Kirjanduse Instituudis noorem- ja vanemteadur ning 1966–1987 sõnaraamatute, hilisema leksikoloogiasektori juhataja. Oli juhtivaid õigekeelsuslasi ja sõnaraamatutegijaid eesti keele alal. "Väikese õigekeelsuse sõnaraamatu" (Tallinn, 1953), "Õigekeelsuse sõnaraamatu" (Tallinn, 1960) ja "Õigekeelsussõnaraamatu" (Tallinn, 1976) koostajaid ja toimetajaid. Osales vene-eesti oskussõnastike, nt "Poliitika ja majanduse oskussõnastiku" (Tallinn, 1955), "Vene-eesti mullateaduse sõnastiku" (Tallinn, 1971), "Vene-eesti keemia sõnaraamatu" (Tallinn, 1982) koostamises ning võttis osa suure "Vene-eesti tehnikasõnaraamatu" (Tallinn, 1975) oskussõnade erialati läbiarutamisest ja korrastamisest. Oli "Eesti kirjakeele seletussõnaraamatu" koostamise algatajaid ja peatoimetaja aastast 1966, 1960 rajatud vabariikliku õigekeelsuskomisjoni liige ja kauaaegne esimees.

Teadustöö
Põhiline uurimisvaldkond: eesti keele võõrsõnade päritolu peale praktilise sõnaraamatutöö. Üle 40 teadustrükise.

Tunnustus 

 1990 Ferdinand Johann Wiedemanni keeleauhind

Viited

Teoseid
 Küsimusi eesti liitverbi alalt. // Eesti NSV TA Keele ja Kirjanduse Instituudi uurimused. I. Tallinn, 1956
 Nimisõnade nimetavalisest ja omastavalisest liitumisest. // KK (1958) 12
 Arnold Kask tänapäeva eesti kirjakeele viljelejana. // Emakeele Seltsi aastaraamat 18 (1972)
 Über die Zusammenstellung des Wörterbuches der estnischen Schriftssprache. // Congressus Tertius Internationalis Fenno-Ugristarum. I. Tallinn, 1975
 "Eesti kirjakeele sõnaraamat" ilmumisjärgus. // KK (1983) 3.

Kirjandus
 EE 14, 41
 Karelson, R. Erich Raiet ist sechzig. // SFU (1980) 2, 146–148
 Erich Raiet 60. // Emakeele Seltsi aastaraamat 26/27 (1983), 170–174
 Karelson, R. Erich Raietit mälestades. // KK (1992) 6, 379–380.
 

Eesti keeleteadlased
Ferdinand Johann Wiedemanni keeleauhinna laureaadid
Pärnamäe kalmistule maetud
Sündinud 1920
Surnud 1992
Eestistatud nimega inimesed
Jaan Raik

Jaan Raik (sündinud 9. jaanuaril 1972 Tallinnas) on Eesti arvutiteadlane.

Elulugu
Jaan Raik on arvutiteadlase-matemaatiku Ernst Raiki poeg.

Raik lõpetas 1990. aastal Tallinna 44. Keskkooli ja 1995. aastal Tallinna Tehnikaülikooli automaatikateaduskonna. 1997. aastal kaitses ta samas tehnikamagistri kraadi väitekirjaga "Hierarchical Test Generation Based on Alternative Graph Models" ning 2001. aastal tehnikadoktori kraadi väitekirjaga "Hierarchical Test generation for Digital Circuits Represented by Decision Diagrams". Ta on täiendanud end Saksamaa, Prantsusmaa ja USA ülikoolides. 1995–98 töötas ta TTÜs arvutitehnika instituudi assistendina, 1998–2002 teadurina, 2002. aastast vanemteadurina, 2012. aastast professorina ja 2017. aastast tenuuriprofessorina.

Teadustöö
Jaan Raiki peamised uurimisvaldkonnad on kõrgtaseme testigenereerimine, dünaamiline verifitseerimine, testide hulga minimeerimine, diagnostika aktseleraatorid, defektorienteeritud test, süsteemide modelleerimine otsustusdiagrammide abil, digitaalsüsteemide diagnostika teooria ja testisünteesi analüüsi algoritmide loomine. Raik on teaduskonverentside Design Automation and Test in Europe, European Test Symposium ja European Dependable Computing Conference programmikomiteede liige ning IEEE Computer Society, IEE ja Katsetehnika Tehnilise Nõukogu (Test Technology Technical Council) liige, Nordic Test Forumi liige. Ta on avaldanud üle 340 teadustrükise.

Tunnustus
2001. aastal pälvis Jaan Raik Šveitsis tegutseva Gebert Rüfi Fondi teaduspreemia ja 2004. aastal TTÜ Arengufondi Boris Tamme nimelise järeldoktori stipendiumi. 2004. aastal pälvis Jaan Raik vabariigi presidendi kultuurirahastu noore teadlase preemia ning 2007. aastal Eesti Teaduste Akadeemialt Bernhard Schmidti nimelise preemia. 2016. aastal otsustas president Toomas Hendrik Ilves anda Jaan Raikile Valgetähe IV klassi teenetemärgi.

Viited

Teoseid
 Exploiting High-Level Descriptions for Circuits Fault Tolerance Assessments (kaasautor). // IEEE International Symp. Defect and Fault Tolerance in VLSI Systems. Paris, October 20–22, 1997
 Sequential Circuit Test Generation Using Decision Diagram Models Proc. DATE Conf. (kaasautor R. Ubar). // Munich, Germany, March 9–12, 1999
 Test Pattern Generation for Sequential Circuits Using Decision Diagram Representations (kaasautor R. Ubar). // J. Electronic Testing: Theory and Applications, Kluwer Acad. Publishers 16 (2000) 3
 Testing Strategies for Networks on Chip (kaasautor R. Ubar). // Networks on Chip. Kluwer Acad. Publishers, 2003
 DOT: New Deterministic Defect-Oriented ATPG Tool (kaasautor. // Proc. IEEE European Test Symp., IEEE Computer Society, Los Alamitos, USA, May 22–25, 2005
 Efficient Single-Pattern Fault Simulation on Structurally Synthesized BDDs (kaasautor). // Springer Lecture Notes in Computer Science, Proc. 5th European Dependable Computing Conf, Springer, 2005.

Kirjandus

Välislingid

Eesti informaatikud
Sündinud 1972
Valgetähe IV klassi teenetemärgi kavalerid
Olev Rais

Olev Rais (28. juuli 1923 Sootaga vald, Tartumaa – 8. veebruar 2005) oli Eesti arstiteadlane ja kirurg.

Elulugu
Lõpetas 1941 Tallinna 2. Keskkooli ja 1950 Karolinska Instituudi Stockholmis; meditsiinidoktor (1961, Göteborgi Ülikool), väitekiri "Heparin Treatment of Peritenomyosis Crepitans Acuta". Õppis 1942–44 TÜ arstiteaduskonnas. Siirdus 1944 Rootsi. 1950–53 Uddevalla haigla kirurg, 1953–62 Göteborgi Sahlgrenska haigla kirurg, 1962–79 Umeå Ülikooli kirurgiakliiniku ülemarst ja dotsent, aastast 1979 kuni pensioneerumiseni Löwenströmska haigla kirurgiakliiniku peaarst. , Societé de Chirugie liige.

Teadustöö
Uurimisvaldkond: üld- ja veresoontekirurgia. Loonud kõõlusetupepõletiku ravi valikmeetodi.

Viited

Teoseid
 Heparin treatment of peritenomyosis (peritendinitis) crepitans acuta. A clinical and experimental study including the morphological changes in periton and muscle. // Acta Chir. Scand. Suppl 268 (1961)
 Morphologic changes in striated muscle following ischemia. Imidiate postischemic phase (kaasautor L. O. Dahlback). // Acta Chir. Scand. 131 (1966) 6
 Nephroptosis – a surgical method and its results. // Acta Chir. Scand. 136 (1970) 3
 Aorto-iliac arterial thrombosis in young women. Report of 3 cases (kaasautor L. O. Dahlback) // Acta Chir. Scand. 143 (1977) 2
 A new aortic clamp. // American J. Surg. 145 ( 1983) 3.

Kirjandus
 EE 14, 402
 Album Academicum Universitatis Tartuensis 1918–1944. I–III. Trt, 1994, III, 416
 Eesti teadlased väljaspool kodumaad: biograafiline teatmik = Estonian scholars and scientists abroad: biographical directory. Stockholm, 1984, 98.
  

Eesti arstiteadlased
Eesti kirurgid
Sündinud 1923
Surnud 2005